Diari Oficial de la Generalitat Valenciana


Sumari del DOGV 3788, del 07-07-2000 (2000/5321)

Recurs ordinari número R-395/1998. Notificació.
-----------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5321


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-395/1998. Notificació. [2000/Q5321]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Francisco J. Serna García, carrer de Burgos, 7, 27 (46972 València), la resolució del recurs ordinari amb el número de referència interna R-395/1998.
  
Resolució
  
Examinat el recurs ordinari formulat pel senyor Francisco Javier Serna García en l'expedient, per sol·licitud de visat de contracte i ajudes econòmiques directes per a l'adquisició protegida d'un habitatge a preu taxat, número 46/1T/1621/1992/250.
  
Antecedents de fet
  
1. L'interessat, adquirent d'un habitatge usat, per mitjà de contracte de compravenda de data 7 d'abril de 1992, presentà en el Servei Territorial d'Arquitectura i Habitatge de València sol·licitud de visat de contracte i ajudes econòmiques directes el dia 7 d'octubre de 1992.
  
2. A la vista de la documentació aportada i una vegada seguits els tràmits oportuns, el servei territorial procedí a la resolució del visat i subsidiació d'interessos el 9 de març de 1993, és a dir, amb data anterior al tancament del pla d'habitatge 1992-1995, i procedeix a la comunicació, que no resolució, de les subvencions personals que en aquell moment podien correspondre-li d'acord amb la normativa vigent aleshores.
  
3. Amb data 23 d'abril de 1998, l'interessat presenta escrit en el qual es fa constar que no podia acreditar la disponibilitat del préstec qualificat.
  
4. A la vista de l'expedient, i després de donar audiència prèvia a l'interessat, el servei territorial, d'acord amb el que estableix la disposició transitòria quarta del Decret 113/1996, de 5 de juny, del Govern Valencià, dicta resolució i denega les ajudes a fons perdut de la Generalitat Valenciana, que si és procedent pogueren haver-li correspost, per incompliment dels requisits exigits en aquesta.
  
5. Contra l'esmentada resolució, l'interessat interposa recurs ordinari dins del termini i en la forma escaient, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
1. Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 85/1999, de 30 de juliol, del Govern Valencià (DOGV núm. 3.551, de 2 d'agost).
  
2. El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. D'acord amb el que estableix la disposició transitòria de l'Ordre de 27 de juliol de 1994, aquesta ordre és d'aplicació als expedients del pla d'habitatge 1992/1995 que en la data d'entrada en vigor estiguen pendents de resolució.
  
4. Que segons el que disposa la disposició derogatòria de l'Ordre d'1 d'agost de 1996, del conseller d'Obres Públiques, Urbanisme i Transports, sobre desenvolupament i tramitació de les mesures de finançament d'actuacions protegibles en matèria d'habitatge, a partir de l'entrada en vigor d'aquesta ordre, queda derogada l'Ordre de 27 de juliol de 1994, del conseller d'Obres Públiques, Urbanisme i Transports, deixant de banda els supòsits expressos en què, en compliment de les disposicions transitòries del Decret 113/1996, de 5 de juny, continue sent aplicable el Decret 55/1992, de 30 de març, pel que fa al càlcul d'ajudes.
  
5. Segons el que estableix l'article 4.1, del paràgraf primer, de l'Ordre de 27 de juliol de 1994, del conseller d'Obres Públiques, Urbanisme i Transports, sobre desenvolupament i tramitació de les mesures de finançament d'actuacions protegibles en matèria d'habitatge «la resolució de concessió i pagament de subvencions personals s'emetrà una vegada finalitzada l'actuació protegible, excepte en els supòsits de concessió i pagament anticipat regulats específicament, per a la qual cosa s'haurà d'aportar la documentació següent:
  
Original de l'escriptura d'adquisició i dues fotocòpies compulsades, si és procedent, de l'habitatge objecte d'ajudes si en el moment de sol·licitar-les fou aportat contracte privat o opció de compra.
  
Certificat d'empadronament en l'habitatge objecte d'ajudes.
  
Dades bancàries en model oficial.
  
Per al pagament de les ajudes que corresponen al Ministeri d'Obres Públiques, Transports i Medi Ambient, en els supòsits d'habitatges de protecció oficial en règim general i de preu taxat, s'haurà d'aportar a més, el primer rebut d'amortització del préstec qualificat.
  
6. De conformitat amb el que estableix l'article 21 de l'Ordre de 27 de juliol de 1994, el Servei Territorial d'Arquitectura i Habitatge, a la vista de la documentació presentada i acreditat el compliment dels requisits establits, procedirà al visat del contracte, al reconeixement de la subsidiació del tipus d'interés del préstec qualificat, i a la comunicació de les subvencions personals.
  
Per a la resolució i pagament de les subvencions serà necessària la presentació de la documentació mencionada en l'article 4 d'aquesta ordre a la qual haurà d'adjuntar la cèdula d'habitabilitat de l'habitatge, o si no n'hi ha, rebuts de subministrament dels serveis d'aigua i energia elèctrica corresponents al trimestre immediatament anterior a la presentació d'aquesta documentació i sol·licitud de cèdula amb registre d'entrada en l'ajuntament corresponent».
  
7. D'acord amb el que disposa la disposició transitòria quarta del Decret 113/1996, de 5 de juny, les adquisicions d'habitatges a preu taxat visades amb anterioritat al 16 d'octubre de 1995 sense préstec qualificat podran accedir a les ajudes de la Generalitat Valenciana establides en el Decret 55/1992, de 30 de març, sempre que presenten la documentació corresponent abans del 30 de setembre de 1996.
  
8. En el cas que ens ocupa, examinada la documentació que hi ha en l'expedient, es comprova que l'interessat no compleix els requisits exigits en la disposició transitòria quarta abans esmentada, per la qual cosa es procedeix confirmar la resolució dictada pel cap del servei territorial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Francisco Javier Serna García contra la Resolució de data 30 de juliol de 1998, del Servei Territorial d'Arquitectura i Habitatge de València, que queda confirmada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.